Alquife

Alquife [alKIfe] estas vilaĝo kaj municipo de la Aŭtonoma Komunumo Andaluzio, en la provinco Granada, sude de Hispanio. Ĝi estas sur la suda parto de la komarko de Guadix. Limas kun la municipoj La Calahorra, Aldeire, Lanteira, Valle del Zalabí kaj Jérez del Marquesado (tiuj du lastaj pro eksklavo de Alquife, konata kiel "El Berral"). Aliaj proksimaj lokoj estas Albuñán, Cogollos de Guadix kaj Ferreira. En 2016 estis 703 loĝantoj. La areo estas de 12 km² kaj estas denseco de 61,5 loĝ/km². Ĝi estas sur alto de 1191 metroj kaj je 82 km de la provinca ĉefurbo, Granado. La vizito al la antikvaj minoj de Alquife – kuŝejo da fero subĉiela konsiderata unu el la plej grandaj de Eŭropo siatipe – estas la ĉefa turisma allogaĵo de la municipo. Tio aperas en la supra maldekstyra kvarono de la blazono. En la 1960-aj jaroj estis preskaŭ 2400 loĝantoj, nun restas nur 600, tio estas nur unu kvarono.